Downloaded from YTS.MX
Official YIFY movies site: YTS.MX
Jeg har aldrig mødt en verdensmester, der er normal.
Man skal være tosset på en eller anden måde
for at komme ud af sengen og gøre ekstraordinære ting.
Og jeg er tosset.
Under denne overflade, der viser en normal, flink fyr,
har jeg et kæmpe ego.
Det kræver motivation at strække sig ud over det sædvanlige.
Og egoet er en del af min drivkraft.
Godmorgen. Vi gør klar til starten af den syvende
og afgørende sejlads i America's Cup.
Denne event er mere historisk
end Kentucky Derby, World Series eller Super Bowl.
For første gang i 132 år taber Amerika måske America's Cup.
Hele pointen var at vinde America's Cup,
hvilket ingen havde gjort før.
Det var den længste sejrsrække i sportens historie.
De Forenede Stater har med succes forsvaret cuppen
i 132 år siden før borgerkrigen i USA.
Dette lands dominans har overlevet Konføderationen,
Det Tredje Rige og St. Louis Browns.
Nu tror australierne, at deres tid er kommet.
I dag løber den ultimative kapsejlads af staben. Det er nu eller aldrig.
-Kaldet århundredets kapsejlads… -Dette århundredes største kapsejlads.
Kort fortalt var New York Yacht Club ikke villig til at tabe America's Cup.
GRUNDLAGT I 1844
Så sagen var klar.
Vi var i krig.
Krigen er allerede i gang i fuld skala.
Australierne hævder, de udsættes for en ufin kampagne,
der involverer spionage og politisk bagtaleri.
Vi har FB involveret, spioner, bevæbnede vagter.
New York Yacht Club er fast besluttet
på at gøre alt for at sikre, at cuppen bliver her i De Forenede Stater.
At angribe De Forenede Stater var et kæmpe psykologisk bjerg.
Verdens mest magtfulde nation, både teknisk og økonomisk,
og et lille land…
…med 27 millioner mennesker, der hedder Australien…
…var frækt nok til at tro, vi kunne gøre det.
EN DOKUMENTARSERIE FRA NETFLIX
Den første America's Cup, jeg havde hørt om, var den i 1962.
Australien mod USA.
Hele landet fulgte med i den fjerne begivenhed.
Sejladsen har fanget millioners opmærksomhed.
USA's præsident forlader Washington for at være med.
Australierne, hvis de vinder, ser det som en mulighed
for at få deres ikke så kendte land på den internationale scene.
Jeg kan stadig høre det.
Vinden er på 20 til 25 knob, havet er krapt…
Jeg var bare en lille dreng, der hørte radio.
Jeg var syv år gammel og lyttede til en lille transistorradio
i min seng midt om natten.
En lille transistorradio.
Sådan en lille transistorradio.
Min mor sagde, jeg skulle sove, og jeg forsøgte at høre radio.
Over hele østkysten ved Newport, Rhode Island…
Kl. tre om morgenen, tolv timers tidszoneforskel i Newport, Rhode Island.
Det her er Newport, hjemsted for America's Cup-sejladsen.
Siden århundredeskiftet har stedet været en legeplads for landets superrige.
Som lille dreng var jeg forelsket i den utrolige historie.
Alle de utrolige personligheder.
Og når sommerbrisen ruller ind over sundet,
rettes opmærksomheden mod byens eneste sportsgren, kapsejlads.
At blive skipper på en America's Cup-båd satte gang i min fantasi.
Det var, som om en dør blev åbnet til en anden verden.
Der er folk i skattevæsenet,
som tror, at sejlsport blot er et tvivlsomt skattefradrag.
America's Cup er dog noget helt andet.
America's Cup har altid været toppen af sejlsport.
America's Cup er én båd mod én båd,
ét land mod ét land.
Bedst af syv sejladser.
AMERICA'S CUP-BANEN
Første vinder af fire sejladser, vinder America's Cup.
Det er én mod én. Det er som en duel til døden.
Se den synke! Det er kapsejladsens svar på Titanic.
De har et ønske om at slå hinanden til plukfisk,
men det er meget bedre end at gå i krig eller skyde på gaden.
Det unikke element i America's Cup er,
at man får en chance hvert fjerde år, ligesom OL.
Det er en kæmpe indsats, både fysisk og psykisk.
Ethvert land kunne udfordre til America's Cup,
men man skulle designe båden i det land, man stillede op for.
Man skulle også bygge båden i det land.
Så disse projekter har brug penge.
Mange penge.
De superrige har medbragt store bankkonti med millioner af dollars.
Hvad angår America's Cup,
så er det kapsejlads i dyre højteknologisk yachter.
I modsætning til andre sportsgrene havde USA aldrig tabt.
Det var den længste sejrsrække i sportshistorien,
hvor New York Yacht Club med succes havde forsvaret cuppen
i Newport, Rhode Island, i 132 år.
Der var en følelse af arrogance fra New York Yacht Club.
Det er vores legeplads.
Du kan lege med, og så siger vi farvel.
New York Yacht Club har forsvaret cuppen mod folk alle fra hele verden
med så fuldstændig en dominans,
at det er et under, at nogen vover at forsøge.
New York Yacht Club på Manhattans West 44th Street.
Med vinduer udskåret som en hollandsk yacht fra 1600-tallet
er dette kapsejladsverdenens centrum.
Et eksklusivt reservat
for nogle af Amerikas rigeste og mest indflydelsesrige mænd.
New York Yacht Club var en ivrig forsvarer af America's Cup.
De stank langt væk af gamle amerikanske penge,
Vanderbilts og Roosevelts.
Så der var en masse mystik.
Der var noget ved de amerikanske både.
De havde en slags aura. De var perfekte.
Deres sejl så altid ud, som om de var skåret i alabast.
De osede af stil og rigdom.
De osede af uovervindelighed.
Og en dag tilbage i 1970
tog vi ind til New York Yacht Club.
Og der var et rum, en slags ottekantet rum, hvor pokalen var.
Kuratoren sagde:
"John, du ved vel, at trofæet er uberørt af mennesker i hundrede år."
Jeg så på trofæet og tænkte: "Det er toppen!"
Perfekt, skinnende sølv.
Den hellige gral.
Det er familiens juvel.
Sølv under glas.
Det er det, amerikanerne bruger 45 millioner på alene i år.
Legenden siger,
at den første amerikanske skipper, der taber cuppen,
vil miste hovedet.
SAN DIEGO, CALIFORNIEN
Den nye styrke i New York Yacht Club var utvivlsomt Dennis Conner.
Fra San Diego i Californien, velkommen til Dennis Conner.
Han var New York Yacht Clubs magt og fokus.
Og han tog America's Cup fra amatørverden til en professionel verden.
Han ændrede alt.
Men du har vel taget en sport,
som tidligere blev betragtet som velhavende fyres weekendsjov,
og forvandlet den til en slags racerløb.
Dennis var den bedste.
Han er helt genial.
Man kan vist godt sige, at Dennis var en anderledes person.
Den slags skipper, der vil gøre alt for at vinde.
Hvis det vigtigste i verden var at vinde America's Cup
og at sejle med Dennis Conner,
vigtigere end kirken, dit job, din kone, dine børn…
"Jeg skal have fri i to uger for at stå på ski."
"Jamen, så nyd at stå på ski, men kom ikke tilbage."
Første gang, jeg konkurrerede mod Dennis, var 1974, America's Cup.
Og vi havde ikke en chance.
Australierne var ikke i America's Cup-branchen.
Man skal man yde på et meget højt psykologisk niveau.
Man kom tidligt ned til båden
og tjekkede vejr, tidevand, strøm, instruktioner,
fik båden i vandet og sørgede for, den var glat og ren,
tog på banen og tjekkede vind, strøm og løbskomité,
fik instruktioner og tjekkede vinden før starten.
De rette sejl, den rette mast.
Man havde øvet. Besætningens vægt var korrekt.
Hvis man gjorde alle de ting, havde man ingen undskyldning for at tabe.
INGEN UNDSKYLDNING FOR AT TABE
Det var en nedslagtning hver gang. Jeg blev smadret i '74.
Dennis Conner forsvarede Amerika igen i dag
og vandt sejladsen med mere end halvandet minut.
AMERICA'S CUP BLIVER I NEW YORK
Jeg blev smadret igen i '77.
Eksperterne sagde, det blev fire-nul,
og de har nu vundet over australierne fire sejladser mod nul.
Jeg tog tilbage i 1980 og tabte igen.
Australien kunne ikke følge med
og har nu fejlet i tre forsøg på at vinde America's Cup.
Jeg vandt 38 sejladser i træk.
Jeg var verdens bedste sømand.
Jeg slagtede dem.
Velkommen tilbage til Turpie Tonight.
Sikke en indgang!
I skal lytte godt til det her.
I september 1983
vil nogen udfordre amerikanerne til America's Cup,
og her er skipperen.
Mime damer og herrer, tag imod John Bertrand.
Inderst inde vidste jeg, at hvis nogen kunne angribe Dennis Conner,
var det en som mig.
Hvor længe har du sejlet?
Siden jeg var 12 år.
Hvilken type yacht?
-Små træningssejlbåde. -Ja?
Min oldefar var med til at bygge tre America's Cup-både.
Min bedstefar var professionel fisker,
og han underviste mig, når havbrisen kom ind.
Han havde en intuitiv sjette sans, som jeg har arvet.
Ingen makeup. Er det livet i havets bølger?
-Det er solen, Ian. -Timevis af sol.
Er det et hårdt liv?
Men da jeg var 15, fik vores familie et chok.
Min far døde, min bedstefar døde,
og så døde min oldefar. Lige efter hinanden.
Vi mistede alle mændene.
Da Johns far døde, følte han et kald.
Det var egentlig det, der altid har drevet ham.
Men hvad jeg virkelig forstod ved John, var hans evne til at fokusere.
Han kunne lukke helt af.
Jeg var besat af at vinde America's Cup,
og hvad det krævede.
Forhåbentlig vil du kunne dyste med den yacht, amerikanerne har.
Netop. Dennis Conner er skipper på den båd,
som han havde succes med sidste gang.
Jeg er ikke fan af ham.
Hver gang, jeg tabte jeg til Dennis,
konkluderede jeg, at jeg ikke var mentalt stærk nok.
Og medmindre du forstod din konkurrent,
medmindre du forstod fjenden, ville du aldrig kunne komme videre.
Så jeg fik et stipendium til MIT i Boston
som havingeniør for at komme ind i det amerikanske system.
Du vil forberede dig til at arbejde som havingeniør.
Der vil være laboratoriearbejde, havprojekter og komplicerede lektioner.
Navnet på hans afhandling…
SLUT
Jeg tror, der var der, jeg forstod,
hvor vigtigt det var for ham at sejle.
Den optimale angrebsvinkel ved America's Cup.
AFDELING FOR HAVTEKNOLOGI
DEN OPTIMALE ANGREBSVINKEL VED AMERICA'S CUP
Ved hjælp af løftelinjeteori, rumteknologi,
meget tekniske kontrolsystemer,
torpedoer, i bund og grund.
Jeg var bag fjendens linjer i månedsvis
og fik nys om hemmeligheder,
der var gode at kende som udfordrer til America's Cup.
Så efter MIT vidste jeg nok til,
at vi kunne konkurrere på lige fod med de bedste i verden.
USA'S TRÆNINGSLEJR
17 MÅNEDER FØR AMERICA'S CUP
For at konkurrere skal man have pengene.
Hvis du vil deltage i America's Cup, så vis mig pengene.
Det kan estimeres, at det beløb, der er gået til at vinde denne baby,
befinder sig mellem 60 og måske 100 millioner dollars.
Jeg var heldig.
Jeg fik støtte fra New York Yacht Club.
De var som en mor og far for mig.
Så du får pengene, og så kan du begynde at opbygge et hold.
Conner udsætter sit mandskab for en træning
hårdere end nogensinde før til America's Cup.
Besætningen skal kunne yde deres bedste præstation,
og det kræver, at de er fuldt engagerede
og arbejder fra kl. fem til kl. 21, seks dage om ugen i 17 måneder.
Har du flere penge, kan du begynde at investere i teknologi.
Så kan du begynde at tænke på, hvilken slags designer, vi kan få.
Hvem skal bygge båden? Hvem skal lave sejlene?
New Yorks Yacht Club starter hermed det første møde…
Ved at studere New York Yacht Club
indså jeg, at hvis vi nogensinde skulle vinde,
så havde vi brug for penge. Masser af penge.
Historien om Amerikas udfordring er historien om Bonds økonomiske saga.
Bondi har altid været en gambler,
og det er det, det handler om, penge.
Alan var syndikatpræsident for Australien.
Han satsede.
Det var hans penge.
Det var hans projekt.
Bondi var en stor risikotager. En kæmpe personlighed.
Han havde tjent mange penge på kort tid.
Hovedsageligt gennem ejendomshandel.
Og han købte bryggeriet Swan.
Men fra New York Yacht Clubs synspunkt var han ikke en rigtig rigmand.
Alan vidste intuitivt,
at en sejr kunne gøre ham fra lokal til global handelsmand.
Det var magt og indflydelse, og det var hans motivation.
Jeg sagde til Alan:
"Der er tre grundelementer i denne konkurrence.
Du skal have administration i verdensklasse.
Du skal have teknologi i verdensklasse,
og i sidste ende skal holdet være i verdensklasse."
Vi skulle bruge nogle geniale, meget sofistikerede hoveder.
Inviter de bedste af de bedste.
Så jeg ringede til Huey.
Jeg fik en lærlingeuddannelse som sejlmager.
Jeg kunne se vindskift og vindtryk. Jeg kunne næsten lugte vinden.
…og enestående taktiker Hugh Trehane
slutter sig til seniormedlemmer af det australske hold.
Opnår vi det umulige i år?
Jeg arbejdede som ingeniør i en uranmine.
Jeg var skolelærer dengang.
Jeg arbejdede som elektriker.
Og jeg bliver pludselig ringet op og bedt om at være navigatør
på en 12-meter, vi bygger til næste America's Cup.
Jeg havde ikke været navigatør på nogen båd.
Han sagde: "Du er ingeniør, find ud af det."
John Bertrand fandt omhyggeligt folk med den rette mentale kapacitet,
som kunne snyde New York Yacht Club.
For at tage magten over den amerikanske psyke
med deres enorme selvtillid
har man brug for et stærkt ego for at spille det spil,
og det var en stor udfordring.
I vores land, i Australien, har vi "det høje valmue-syndrom".
HØJ VALMUE-SYNDROM
Man begynder at vise selvtillid, og så bliver man skåret ned.
Hvis jeg kunne få den mentale side stærk nok,
så kunne jeg måske få det til at virke.
Bertrand sendte en psykologisk test til alle potentielle besætningsmedlemmer.
Og jeg kan huske, at jeg fik en 14-siders psykologisk test
og tænkte: "Hvad er nu det?"
Ja. Jeg tog personlighedstesten.
Ifølge testen kunne jeg have mere selvtillid.
Det var vurderingen, at jeg kunne have mere selvtillid.
Vi var nødt til selv at tro på, at vi hørte til på verdensscenen.
Det er visualiseringens kraft.
Se sejlene, se andre besætningsmedlemmer,
indse den tillid, tro og respekt, du har for dem.
Du visualiserer miljøet, før du er i kamp.
I sidste ende træner man sindet til ikke at blive skræmt i det miljø.
Lyt til helikopterne ovenover.
Du kan se USA's kystvagt.
Vi arbejder hånd i hånd sammen som et hold.
Og så ser du Dennis Conner…
…og hans amerikanske båd, Liberty.
Og det sidste, vi skulle have, var en højteknologisk båd i verdensklasse.
Men den amerikanske sejlteknologi var på et meget højere niveau
end det, vi havde i Australien.
Kampen om cuppen er blevet en teknologisk krig,
og Conner ville bygge sig selv et frygteligt våben.
Så han tog til den amerikanske regerings våbenforskningscenter.
Lige nu har vi flådearkitekter involveret.
Faktisk har vi i centrum af vores kampagne
en underleverandør fra Forsvarsministeriet.
Dennis havde amerikansk flåde- og rumteknologi.
Og han havde store designteams med næsten 30 mænd,
men dengang havde vi bare Benny.
Vi havde Benny. Det var det.
Her ser vi den barfodede australier, Ben Lexcen.
Han er Alan Bonds usædvanlige valg til at designe hans yacht
til den kommende America's Cup i 1983.
Mange designere lever i en verden fuld af beregninger og geometri,
men Ben Lexcen lever i en verden af kunst.
Yachtdesign er stadig en kunst.
En af de eneste kunstarter, hvor kunstneren skal bevise sit arbejde
ved en faktisk præstation.
Benny var anderledes.
Han var ikke begrænset i en kasse.
Strålende og farlig på så mange måder.
Han var Australiens Leonardo da Vinci.
Kun tre års formel uddannelse, fra han var ni til 12 år.
Han var ikke begrænset i sin tankegang.
Det viste sig at være hans styrke.
Ben er et helt unikt menneske i verden,
som kommer fra en utrolig baggrund med næsten ingen formel skolegang.
Han var nærmest en slags gadeperson.
AUSTRALSK ID-KORT
Benny kom og boede hos os to nætter eller to uger,
og han var fysisk meget akavet.
Han havde alvorlige tics, men han var nysgerrig.
Han var en lidenskabelig, nysgerrig mand.
Og vi har flyttet riggen lidt, så… Men det føles godt.
Hans geni var at kunne absorbere information.
Han er som en honningfugl.
Han plukkede og plukkede og bragte det hele sammen.
Så da Benny begyndte at designe yachten,
sad jeg på kajen, og han sagde: "John, se på mågerne."
Han sagde: "Hver fjer er et flykontrolsystem.
Der må være tusind kontrolsystemer i en vinge på den fugl."
Han sagde: "Se, hvordan de flyver. Et slag, og de er væk.
Det er smukt."
Han studerede naturen.
Og jeg forstod ikke helt, hvor det kunne føre hen,
men døren var blevet åbnet.
Benny var taget til Holland for at prøve at designe en 12-meter,
der var bedre end den, vi havde i 1980.
Benny besøgte et af verdens største bugseringstankanlæg
for at vride en hundrededel knob mere ud af båden.
Han forsøgte desperat at finde en forbedring, men kunne ikke.
Han var enormt frustreret,
og pludselig begyndte vi at modtage telexer…
…hvor han sagde: "Vi har fat i noget her."
Hver dag kom vi på kontoret, og der var endnu et telex,
hvor han var mere og mere begejstret.
Han sagde: "Jeg udvikler en køl her, der kan være et gennembrud."
DEN "BEVINGEDE KØL"
KØL - ET STRUKTURELEMENT, DER STABILISERER EN YACHT
Men han sagde ikke, hvad det var.
Lexcens syv modeller gennemgik tests til mindste detalje i ca. 200 prøvninger,
som gav designeren mulighed at forbedre sin hemmelige køl.
Så opkaldet kom
om at komme og se den model, han havde skabt med den sjove køl.
Jeg vidste, der var noget særligt med kølen.
Benny sagde: "Du kan komme, men du må ikke sige det til nogen."
Den var overdækket, og John Bertrand tog mig med for at se.
Der på sandet i støberiet stod den så.
Og jeg var vist målløs.
Jeg prøvede at fatte det.
Jeg kigger på den og siger: "Det mener du ikke."
Jeg vidste ikke, hvad jeg skulle tænke, for den så lidt underlig ud.
Folk har designet 12-metre siden 1905.
Den her er anderledes.
Kan det virkelig passe?
Jeg vidste, at kølen var omvendt.
Den var på hovedet.
Som hvis nogen havde designet en ny bil med hjul på taget.
Det stod klart, at Benny havde leget med vinger.
Det er som en fugl med vinger på. Okay?
Og det blev den uhyrlige bevingede køl.
BEVINGET KØL TRADITIONELT KØL
Vi vidste, at det var en højrisikobåd.
Og John, som teknisk set er en af de store sømænd, var lidt nervøs.
Det sidste, jeg ønsker, er at bruge tid, kræfter og følelser
på noget, hvor udstyret ikke er helt i top.
Vi vidste ikke engang, om den kunne sejle.
Da jeg viste dem vores båd, troede de, at jeg var gået fra forstanden.
Så vi besluttede at holde et stort møde med Alan Bond.
"Alan, Benny har fundet på en båd, der er meget anderledes.
Men teknologien siger, den er 20 minutter hurtigere på banen.
Hvad skal vi gøre?" Alan sagde: "Okay.
Altså… Vi bygger den. Ellers er I alle fyret. "
Så vi byggede bare den båd.
DEN AUSTRALSKE BÅD
Her vil Ben Lexcens seneste bevingede vidunder
få sin flammende fødsel i en beholder med smeltet bly i North Fremantle.
Så mange år med tæsk fra amerikanerne.
Det var på tide, vi gjorde noget radikalt.
Skippy og jeg hjalp med at bygge båden.
Bogstaveligt talt.
Alle var grå fra top til tå af at slibe og skære aluminium.
Benny Lexcen og jeg designede dækket sammen.
Jeg var ansvarlig for alt fra dækket og opefter.
Vi smed lærebogen om, hvordan man laver sejl, ud.
Og vi udviklede softwaren til at designe sejlene.
Helt revolutionerende.
Vi tog risici og ødelagde mange ting,
for Benny eksperimenterede, mens han byggede ting.
Sådan var han.
Man skulle tro, han var skør.
Det var han, men vi er alle skøre. Det er en del af aftalen.
Vi satte os ned med designeren Ben Lexcen og talte om hans partnerskab
med holdets ejer Alan Bond.
Jeg er ikke under pres med hensyn til tid eller penge,
og han værdsætter min tankegang,
og han lader mig opføre mig, som om jeg er opfinder.
Bonds nye 12-meter blev officielt navngivet
foran tusindvis af tilskuere i Perth i dag.
En meget selvsikker Alan Bond meddelte i dag pressen,
at Australia II vinder America's Cup.
Byggeriet af denne yacht startede med Ben Lexcen, designeren.
Vi har arbejdet i over to år, en ægte australsk indsats.
For første gang
har vi været i stand til at udvikle noget, verden aldrig før har set.
Tre gange hurra! Hurra!
Femten fyrre WADK, Newport.
Klokken er fire minutter i tre.
WADK, den officielle radiostation ved America's Cup i 1983.
Apropos, den forsvarende mester fra 1980, Dennis Conner,
og Liberty, en helt ny 12-meter, er ankommet til havnen i Newport i dag.
Dennis Conner, den nuværende America's Cup-mester,
en ensom mand med kun én ting i hovedet, nemlig at vinde igen i 1983.
På vegne af AT&T er vi stolte af at være sponsor til America's Cup.
Og lad mig tilføje én ting. På dem, Dennis!
Okay. I morgen!
På tirsdag begynder de konkurrencen om den mest efterstræbte sejlsportspræmie,
America's Cup.
Ja, America's Cup er en Challenger-serie,
femoghalvtreds sejladser mod de andre lande,
fire og en halv måned i Newport,
om retten til at kæmpe mod amerikanerne i september.
CHALLENGER UDTAGELSESSERIE
Tidligere her i New England lød ordene "briterne kommer" højt og tydeligt.
Men i sommeren 1983 i Newport er det ikke kun briterne, der kommer,
men det er også franskmændene, canadierne, italienerne,
og australierne.
Lige efter ankomsten til Newport til Challenger-serien
talte vi om kølen.
Og vi besluttede at holde den skjult.
Det sidste, vi ønskede, var at vise kølen til verden,
så nogen kunne kopiere den og blive ligeså konkurrencedygtige som os.
Så vi holdt den skjult.
Og jeg husker, der var en lokal avis.
De skrev, at australierne er kommet med en bizar dum køl.
De er endt med at gå fra forstanden.
De har tabt tre gange og er desperate. De troede de.
CHALLENGER-SERIEN AUSTRALIEN MOD ITALIEN
Starten på America's Cup-banen er i modvind,
fire og en halv kilometer til dette mærke, efterfulgt af to tilstødende banedele.
Så vender yachterne igen mod havnen og afslutter igen i modvind.
Vi deltog i de første sejladser i eliminationsserien mod italienerne
uden at vide, hvor konkurrencedygtig vores "pakke" var.
Med denne radikale båd slår du enten home run eller det modsatte.
Vi ville enten blive helte eller idioter.
Fem, fire, tre, to, en.
Australien har passeret mærket og flyver med vinden.
Alt arbejdet udført i Australien gav kæmpe afkast.
Australia II har vundet.
Man ser Australia II. Hun har lige passeret målstregen.
Og vi stormede bare frem.
Vi var ikke længere overvældet af Newport.
Vi var bare vrede. Vi var der udelukkende for at vinde.
Klokken er halv syv søndag morgen.
Australia II's besætning er i fuld gang.
Vi løb, vi løftede vægte og lavede aerobic.
Det var ikke kun for at komme i form og blive stærke.
Det var også for at sende en besked.
Godmorgen, Australien!
Det var først, da vi begyndte at vinde sejladser,
at vores troværdighed steg.
I America's Cups indledende sejlads tegner Alan Bonds Australia II
til at være den, der skal slås.
Vi slog italienerne, knuste canadierne.
Efter dagens sejlads
kan intet vende hurtigere eller pege højere op i vinden
end Lexcens radikale 12-meter.
Få har set denne mystiske køl,
men næsten alle her har set båden sejle og vinde.
Australia II, ifølge nogen…
Pludselig spurgte man: "Hvorfor er de så konkurrencedygtige?"
Hvad er der under Australia II's skrog?
En køl, men hvilken slags køl?
Det er sommerens mysterium i Newport.
Båden var dækket. Det blev holdt hemmeligt.
Det drev nogle observatører til vanvid.
Det store spørgsmål, Bryant, er, hvad australierne har på deres bund?
Kan du i fortrolighed fortælle noget om kølen?
I fortrolighed, Mort? Nej.
Bevæbnede vagter patruljerer døgnet rundt.
Deres job er at beskytte Australia II,
den yacht, der muligvis kommer til at lave sportshistorie.
Australiens designer Ben Lexcen er lidt af en modvillig superstjerne her,
men alle vil høre om hans køl.
-Lad os se kølen! -Hvor er kølen, Benny?
Ben Lexcen besluttede at tegne en skitse af den bevingede køl,
og han gjorde den helt anderledes, end den var.
Kontoret på Newport Offshore havde en kopimaskine.
Ben gik over med et stykke papir og lagde det i deres kopimaskine.
Styrter tilbage på kontoret ti minutter senere og siger: "Venner!"
"Jeg har glemt en tegning af min køl i jeres kopimaskine."
Den eftermiddag var der kopier over hele Newport af vores falske køl.
EKSKLUSIVT! FØRSTE FOTO AF HEMMELIG KØL
Så satte modstanderne vingetipper på bunden af deres køl.
Australiens køl har imponeret alle,
og briterne har nu sat vinger på Victorys køl.
Vi gik rundt og tjekkede og sagde: "Nej. Det er lidt anderledes.
Gør det sådan her."
En af amerikanerne sagde, at det der er designet.
At det er den hemmelige køl.
Er det dét? Hvad siger du?
Måske.
Australia II har vundet!
Vestaustralierne har nu 45 sejre fra 51 starter,
og det er rekord i 12-meterens historie.
Og vi endte med at vinde Challenger-serien.
Vi vandt stort.
Det var så kapsejladsen og Challenger-serien.
Australien skal konkurrere mod Liberty i America's Cup.
Australierne er de officielle 25. udfordrere til America's Cup,
og deres utrolige sejrsrekord bekymrer New York Yacht Club.
Manden, der vandt sidste gang for De Forenede Stater, er nervøs.
Vi ved ikke meget om båden. Den har tydeligvis
andre egenskaber end en standard 12-meter.
Den vender og accelererer på en anden måde,
og den manøvrerer anderledes i starten.
New York Yacht Club så, at vores banerekord var virkelig god.
-Hej. -To minutter…
-Nej, beklager. -Bare to minutter.
Vi er sent på den til et møde, så vi må videre.
Men tak.
Og hvis australierne slår de udenlandske udfordrere så nemt
med 47 sejre ud af 55 sejladser,
så begynder det at gøre indtryk.
Det sendte chokbølger gennem New York Yacht Club.
Chokbølger gennem Newport.
Det her er alvorligt.
Der er mere end bare kapsejlads på spil. Nemlig mange penge.
Det anslås, at 100 millioner pund bruges
i og omkring Newport under America's Cup.
De indså pludselig, at de kunne miste denne guldmine.
Det kunne virkelig ske.
Folk i Newport vidste det hele tiden,
men holdt det hemmeligt. Præmien er ikke blot en kapsejlads.
Det handler om den milliardindustri, der følger med.
Hvis amerikanerne taber,
kan en stor del af det blive brugt i Vestaustralien.
Så for New Yacht Club
er konsekvenserne af at tabe
enorme.
Et BBC-nyhedsbrev sponsoreret af Apple Computers.
Fra Los Angeles, her er Peter Jennings.
America's Cup-konkurrencen starter på torsdag.
Der er nu en tvist mellem New York Yacht Club og Australien.
Amerikanerne er vrede over noget,
australierne har på undersiden af deres båd.
Amerikanerne føler, australierne har en uretfærdig fordel.
New York Yacht Club påstår, Australia II's bevingede køl er ulovlig.
Denne udfordring på fire millioner,
cuppens hidtil største, kan blive skudt i sænk.
New York Yacht Club ville udelukke os.
De sagde, Benny ikke kunne have fundet på den.
Den måtte være designet af andre mennesker.
Folk kunne ikke tro, at han var i stand til det
grundet hans uddannelse og baggrund.
Genstanden for al postyret i år har været barfodede Ben Lexcen.
Med tre års skolegang
er han manden, der har designet den hurtigste 12-meter nogensinde.
Jeg kendte ikke Ben Lexcen.
Men folk taler.
Der går rygter.
Hvem ved, de vinger, hvis idé de virkelig var.
Amerikanerne påstår, at Lexcen fik hjælp fra hollandske designere.
Vi mener, at Lexcen fik idéen fra Amsterdam,
men reglerne er, at den skulle designes af udfordringslandet.
New Yacht Club mener, de har beviser for,
at jeg ikke designede båden helt alene.
De går bag din ryg for at finde beviser på tvivlsomme måder.
I eftermiddag fik Ben ifølge venner et ildebefindende.
Lægerne sendte ham straks på hospitalet.
Hans venner siger, at angrebene mod hans navn var årsagen.
New Yacht Club bestræbte sig på at få designassistenterne i Holland
til at sige, at de designede kølen, ikke Ben Lexcen.
Hollænderne designede kølen, ikke Ben Lexcen.
Vi følte, vi burde sende nogen til Holland for at undersøge det.
Den hollandske modelskibsdirektør påstår,
at New York Yacht Club ville have ham til at underskrive en falsk erklæring,
ifølge hvilken Ben Lexcen ikke var designeren.
Det overraskede mig at møde to personer,
som bad mig underskrive et dokument,
som sagde, at jeg havde designet Australia II, og ikke Ben Lexcen,
Bare tanken om det er jo latterlig.
Komitéen sagde: "Vi har været i Holland,
og der var intet grundlag for deres klage.
Denne båd er retfærdig og lovlig."
Og dermed faldt deres sag til jorden.
New York Yacht Club tilbagetrak i dag indvendingerne
mod den mystiske, bevingede køl på Australia II og sagde:
"Må den bedste yacht vinde America's Cup."
Seksoghalvtreds sejladser og næsten to et halvt års indsats
har bragt os, hvor vi er i dag.
Lad det være op til den bedste yacht og den bedste besætning.
12-METER YACHT-KLUB
SEJLADS ET
Vi skal via satellit til Newport. Rob Mundle, er du der?
Bestemt. Godmorgen.
Vi har en stor kamp på vej.
I dette opgør står 132 års sportshistorie på spil.
Vi ser Dennis Conner på skærmen.
Jeg var urolig.
Bertrand, han var i topklasse.
Han var en hård konkurrent. Han havde en god båd og et godt hold.
Han var farlig, og han skræmte mig.
Liberty og Australia II er kommet på banen.
Ifølge mit ur vil de om ni minutter og 30 sekunder krydse startlinjen.
Ti minutter før startskuddet lød, mødtes de to både,
gik i position, og så var det nu, det gjaldt.
Den yacht, der først nåede det første mærke i første sejlads,
havde altid vundet America's Cup.
Australien er over stregen først med tre sekunder.
Og jeg kigger bagud, og Dennis er lige i halen på os.
De to både nærmer sig det første mærke.
Gode nyheder for Australien.
Vi slog dem med et par bådlængder. Et point til os.
Australien har lige skrevet historie.
Ingen udenlandske udfordrer har nået første mærke
før den amerikanske båd i første sejlads.
Australien har lige gjort det.
Efter starten sejlede vi fra Liberty.
Så pludselig var der en slags eksplosion.
Vi havde slet ingen kontrol.
Roret kørte rundt. Der var slet ingen styring.
Det var underligt. Vi fik flået et beslag af bådens side,
som altid havde været der.
Så gik Dennis omkring os.
Løbet var slut.
Liberty vinder.
Det er ikke en plakat fra Første Verdenskrig,
men overskriften for åbningsrunden i America's Cup.
LIBERTY BESEJRER AUSTRALIA II
Vi krydsede hans agterstavn, og roret gik i stykker.
Og så i starten af den anden sejlads,
bang, så går flynderen på storsejlet løs.
Kun ét teknisk problem hele sommeren og nu i finalen, to løb og to sammenbrud.
Det satte skub i Liberty-holdet,
som tager masser af selvtillid med til sejlads tre.
Commodore Picala, hvad er oddsene lige nu?
Vi vinder fire-nul, men jeg siger fire-et for en sikkerheds skyld.
Flere spørgsmål?
Hvis det sker to sejladser i træk,
så er det bare utilgiveligt.
Benny, kom nu lige,
giv mig noget, så vi kan være med i kampen.
Da den skade skete, var der spændinger mellem John Bertrand og Ben Lexcen.
Og jeg husker, at John sagde til ham:
"Gå gennem båden fra top til tå, og tjek alt."
De har nu tjekket båden fra stævn til agter,
fra mastetop til kølbolt,
tjekket alle sejl, alle udstyrsdele.
Ved sejlads tre deltog Benny ikke i søsætningen.
Han sad på en bakke med en kikkert
under hårdt pres.
Der er kun syv minutter tilbage til starten.
I ser Australia II, 12-meteren, der har rystet op i yacht-verdenen.
Tre, to, en.
Australia II har lige passeret Liberty og sætter afsted ned ad banen.
Men det viser sig, at Bennys drøm blev opfyldt.
Vi har lige nået tretimersmærket,
og det begynder at blæse op i Newport.
I Newport var der ofte en stærk vindhastighed,
og den bevingede køl sænkede yachtens tyngdepunkt
og gjorde Australia II konkurrencedygtig i stærk vind.
Båden var i modvind en raket.
Hun var seriøst hurtig.
Australien passerede stregen og vandt tredje sejlads
med tre minutter og 14 sekunder.
I hele 12-meterens tid i America's Cup
er det den største margen, en udfordrer har registreret.
Australia II er usædvanligt hurtig.
Det er det, New York Yacht Club er bange for.
New Yacht Club var ikke imponerede over min præstation.
Er New York Yacht Club flov over det her?
Vi holder presset på skipperne.
Deres hoved erstatter pokalen i New York Yacht Club.
Så vi presser dem hele tiden.
Men da jeg kom ind efter nederlaget, var jeg ikke klar til at give op. Nej.
Det største for mig var attituden. Altid attituden.
Træt af det pis.
Jeg er træt af at spilde fire timer hver morgen på noget, der ikke hjælper os.
Mit fokus var at være den bedste version af mig selv.
Ingen undskyldning for at tabe.
SEJLADS FIRE
Se her, båden øverst på skærmen er Liberty.
Seks sekunder foran Australien, da skuddet lød.
Liberty gik omkring det første mærke 36 sekunder foran.
Dennis Conner var ikke til at stoppe.
Han var den mest snu og kloge på vandet og lavede strategisk gode træk.
Vi går ind i en klassisk vendeduel.
Han var umulig at komme omkring, og han kom altid op i fart igen.
Og han ramte vindskiftene på det rigtige tidspunkt,
enorme vindskift.
Liberty kom over målstregen 43 sekunder foran Australia II.
Der kommer hun. Hun skyder frem. Der er skuddet. Det er slut.
Amerikanerne fører tre-et.
Jeg sparkede røv.
Den amerikanske yacht Liberty er kun én sejr
fra at beholde America's Cup i USA.
Tre-et i America's Cup.
Én sejr mere til Liberty,
og America's Cup forbliver fastspændt i New York Yacht Club.
De modløse australiere går til dok og er bagud tre-et.
De har ikke råd til at begå flere fejl.
Ved tre-et i Newport var champagnen på is,
bannerne var klar til at gå op.
"Tillykke, Dennis og team."
Og Newport var klar til at fejre det.
Det er slut. Fuldstændig slut.
Newport rockede.
De var gladere end nogensinde over at have givet tæsk endnu engang.
Det var simpelthen demoraliserende.
På morgenen for sejladsen
husker jeg, at morgenmaden blev tvunget ned.
Jeg havde svært ved at klare lugten af bacon og æg.
Så på TV fik vi en besked fra Bob Hawke, Australiens premierminister.
Tillykke. I har gjort det fantastisk indtil videre.
Hvad I har udvist i forhold til vores teknologiske kapacitet
og vores beslutsomhed som individer…
I har hele Australiens støtte.
Vi glæder os til jeres hjemkomst,
og vi vil gøre jer så stolte, som I har gjort os.
Bob Hawke, Australiens premierminister,
det er en stor ting.
Her blev vi anerkendt af vores lands premierminister.
Det vendte op og ned på alting.
SEJLADS FEM
Hære er i de sidste tusind år gået i krig med symboler og musik.
Så flaget med den boksende kænguru blev hejst.
Og vi valgte en kampsang. Men at Work, "Down Under".
Og holdånden kom til live.
Det er næsten utroligt, men Australien fører ved det første mærke.
Ud for Rhode Island var det Australiens dag.
Australia II er stadig i live og med i America's Cup.
Vi skal bare gøre det to gange mere og få pokalen til Australien.
Ved tre-to skete der noget.
Der kom TV-hold fra hele verden.
Australiere ankom med fly til Newport.
I aften er den hyggelige badeby Newport, Rhode Island,
underlagt konstant fejring af Australia II.
Hele Newport vidste, at australierne var i byen.
Vi smadrede stedet.
Australierne nyder øjeblikket med stor begejstring
og promoverer deres souvenirs og image aggressivt.
KOM SÅ, AUSTRALIEN, KOM SÅ
Barbarerne er ved porten.
Australierne er kommet efter den hellige pokal, og de hyler.
Det, australiere virkelig kan lide, er at genere folk i de højere luftlag.
SEJLADS SEKS
I sejlads seks sejlede vi ekstremt godt.
Båden var en raket.
Det er Australia II med et kæmpe forspring på cirka to minutter.
Og vi vandt sejladsen med tre et halvt minut.
Det var den største sejr for en udfordrende yacht i 12-meter-æraen.
I 132 år har ingen udfordrer drevet det til bedst af syv.
Og vi kan blot sige, at australierne ydmygede amerikanerne.
Så nu er det tre til hver. En sejlads tilbage, en ægte verdensserie.
-Vi kan godt, Jim. -Åh ja.
Stillingen gik fra tre-et til tre-to til tre-tre.
Australierne var ankommet.
Hvordan føles det at være den første i 132 år, hvilket er meget lang tid,
i en situation, hvor det står tre-tre? Det må bekymre dig.
Det bliver spændende at deltage i århundredets sejlads.
Vi håber, vi kan finde en måde at sejre på,
som vi har gjort i de sidste 132 år.
Jeg synes, at vi har traditionerne på vore side,
og jeg tror, at vi nok skal klare den på lørdag.
Dennis var under et enormt stort pres.
Og sagens kerne er, at New York Yacht Club
under ingen omstændigheder ville tabe, bogstaveligt talt.
Panik, ganske enkelt, har grebet den amerikanske lejr.
Rystet af Australia II's ubesværede sejr i sjette sejlads
griber Liberty-syndikatet til desperate tiltag.
I dag kunne New Yacht Club ikke modstå at skyde et skud til.
Dennis og holdet fandt et smuthul i reglen i sidste øjeblik.
Og foretog store ændringer på Liberty.
Den røde forsvarer blev slæbt på land, hvor 450 kilo ballast blev fjernet.
Det var aldrig sket før.
Men New York Yacht Club lod dem gøre det.
Vi ville aldrig have fået lov at rekonfigurere vores båd.
Ligesom i NASCAR så findes der regler, men der er…
Reglerne brydes, og de vinder sejladsen.
Du bruger reglerne til din fordel i konkurrencen.
Ingen undskyldning for at tabe.
SEJLADS SYV
Alan og besætning, det, I nu skal til at tage del i,
er et af de historiske øjeblikke i australsk sportshistorie.
I har alle vores bedste ønsker med jer.
Sig, hvis I har problemer,
og så vender vi mod Newport og blæser jer hjem.
Vi er hos jer. Held og lykke.
AUSTRALSK PREMIERMINISTER
Ingen havde vundet den fra amerikanerne.
Så det her var historie, absolut historie.
Det er altid godt at slå amerikanerne.
I hvad som helst.
Vi er hos jer, Australia II.
VI ER HOS JER…
Det er verdens vigtigste sejlads.
Cuppen, der aldrig er blevet tabt.
International sportshistories længste sejrstradition ender måske her.
Live fra Newport viser vi det 25. forsvar, den afgørende sejlads.
DEN VIDE SPORTSVERDEN
Godmorgen.
Endnu en gang en ny liveudsendelse
til Australien, New Zealand, Hong Kong, Amerika og Europa.
I øjeblikket ser omkring 30 millioner mennesker på.
En følelsesladet morgen for fru Beryl Bertrand,
da hendes søn John fører Australia II til finalen i America's Cup.
I dag løber den ultimative kapsejlads af staben. Nu eller aldrig.
Da vi blev slæbt ud, var det som en zoo.
Mængden af mennesker omkring os føltes som en trykkoger.
Vi stiller op til starten af den syvende og afgørende sejlads
i denne America's Cup.
Det er tusindvis af timers forberedelse, et helt livs forberedelse.
Og jeg havde visualiseret dette rum, denne tid.
Jeg sagde til holdet:
"Forestil jer, I sidder på ryggen af en ørn i 300 meters højde.
Og I ser båden sejle gennem vandet."
Jeg sagde: "Stræk jer ned med en stor saks og klip distraktionerne fra,
slip båden fri, slip os selv fri.
Der er ingen i morgen, ingen i går, og der er ingen fremtid."
Kun i dag fandtes.
Fem sekunder til starten.
Der gik startskuddet.
Da skuddet gik af, angreb de to både hinanden.
Så går det løs. Det sker nu.
De ligger meget tæt lige nu.
John Bertrand har vendt sig mod Liberty.
Vi fik en god start. Og da vi vendte, var vi foran.
Australia II er gået foran Liberty med to bådlængder.
Begge både vender mod styrbord.
John Bertrand har tilsyneladende besluttet ikke at dække Dennis Conner.
Men Dennis kommer foran.
Og han begynder helt ærligt at sejle fra os.
Det stod klart, at Liberty faktisk var en hurtigere båd, end vi havde set før.
De havde tunet den.
Båden kommer op på maksimal fart og bevæger sig pænt gennem vandet der.
Hun ligner en helt anden båd og sejler som en helt anden båd i dag.
Som I kan se, nærmer de to både sig det første mærke,
og det er ikke godt nyt for Australien.
Liberty fører med 29 sekunder ved første mærke.
At John Bertrand ikke modangreb, kunne blive tragisk.
Vi gjorde alt, vi kunne, men de sejlede hurtigere.
Liberty har været i spidsen hele vejen.
Ved det andet mærke førte Liberty med 45. Ved tredje mærke med 23.
De flød bare væk fra os. Tæt på et minut foran os.
Vi kunne bare ikke tro det.
Vi ser netop Liberty have rundet det fjerde mærke på banen
med en margen på cirka 55 sekunder, Bob.
Cuppen er så godt som tabt.
Bertrands fejl tidligere i sejladsen
kan have kostet Australien America's Cup.
At få 58 sekunders forspring,
det er langt.
Fire tusind mennesker er samlet uden for Royal Perth Yacht Club
for at se vores live transmission, og noget lignende sker i Sydney.
Liberty har et sundt forspring på dette tidspunkt.
Dennis Conner må ikke tabe.
Spændingen stiger hos familien Bertrand.
Fru Bertrand oplever smerten
ved at se The Wonder from Down Under ligge bag den amerikanske yacht Liberty.
Og mine herrer, denne medvind er muligvis vores sidste håb.
De var væk.
Men sagen er,
at hvis modstanderen tror, konkurrenten og hans udstyr er overlegne,
og man kan ikke gøre noget, fordi det er hemmeligt,
så bliver det rent psykologisk en stor udfordring.
Og i sidste ende traf Dennis en beslutning,
der var en fejl.
Dennis Conner kommer til højre side af banen
og håber at finde et stort vindskift her.
Vi når det øverste mærke, og Dennis vender langt ude.
Det er usædvanligt træk.
Dennis har besluttet ikke at dække Bertrand.
Han gik til højre side af banen,
og det overraskede mig.
Og jeg kan huske, at jeg så på skyerne.
Jeg kunne se vinden på vandet.
Mørkere og lysere pletter. Jeg kunne se vindretningen.
Og så begynder man at have en sjette sans for, hvad vinden vil.
Ikke nu, men inden for de næste ti, 15 og 20 sekunder,…
hvilket er spillet.
Trim.
Og mens vi fortsætter til venstre, begynder brisen at gå til venstre.
Så går det løs.
Og vi begyndte at vinde ind på Liberty med ekstra vind.
Man kan se besætningsmedlemmerne dreje løs på spillene
og forsøge at holde maksimal fart.
Det kræver en enorm indsats, hvis hun skal klare den.
Det var meter for meter. Det var vindskift for vindskift.
Vi ser lige nu Australia II komme tilbage mod Liberty.
Det er tæt løb.
For kun få minutter siden var America's Cup så godt som tabt.
Mine herrer, det er tæt løb, men måske er Liberty en smule foran.
Australia II er tilbage i konkurrencen.
Så stagvendte de og gik frem.
Hele verden, der ser på, holder vejret.
Spændingen er i øjeblikket helt elektrisk derude.
Australia II kommer tilbage og angriber.
Det er ikke let fra en helikopter at se, hvem der er foran.
Og når de krydser?
Og vi gik fra 57 sekunder bagud til forstavn mod forstavn.
Jeg besluttede at stagvende foran dem, hvilket var risikabelt.
Kollisionskurs.
-Australia II krydser snart. -Et modigt træk.
Et utroligt træk, at krydse der nu.
Vi krydser deres forstavn, og vi er foran.
Det ser ud til, at Australia II er foran igen. Utroligt.
Der er omkring 2000 mennesker her i Royal Perth Yacht Club,
og de hepper vildt på Australia II.
Jeg har aldrig set noget lignende.
Folk var skuffede lige før.
Under den forgangne del af banen har det været kaos herinde.
Og nu sker det.
Fartkonkurrence til mål. Tror du på det, Bob Lobel?
Jeg har set mange ting, men aldrig noget lignende.
Kom så!
På den del af banen sejlede vi båden bedre end nogensinde før.
Vi var tættere på perfektion end nogensinde før.
Gruppen blev så tæt og sammenspist,
at den nærmest var på autopilot.
Vi sejlede ind i historien.
Vi forventer at se røgen når som helst.
De er ved at gøre det. De sejler over stregen.
De foretager et sidste træk. Det er slut!
Australia II har gjort det!
De har vundet America's Cup!
Vil du rejse dig, Australien? Vil du stå op og heppe?
For det er den fineste dag i australsk sportshistorie.
John Bertrand, skipperen, og alle de mænd derude på båden,
har skrevet deres navn med store bogstaver i australsk historie.
De har vundet America's Cup.
Mens jeg var premierminister, sagde jeg nogle kloge og vigtige ting,
men jeg tror ikke, noget, jeg har sagt,
huskes så godt, som da jeg sagde:
En chef, der fyrer nogen for ikke at møde op i dag, er en idiot!
Værsågo!
På tværs af Australien gør folk det her og skåler for besætningen.
De fortjener det virkelig.
Jeg husker, at jeg sagde: "Lort!" At det virkelig var sket.
Jeg husker, at John faldt ind over roret.
Som om alt bare drænede ud af ham.
Det var en lettelse at vinde på vegne af dit land.
Det er enormt.
Hvordan rationaliserer man det?
Det var noget,
jeg aldrig troede, kunne ske eller ville ske.
Men det gjorde det.
Det er ret stærkt, siden jeg føler, som jeg gør nu.
Det er så længe siden.
Det må have påvirket mig mere, end jeg troede.
Nå, men…
Alle gik amok.
Så kiggede vi op, og der kommer både fra alle sider.
Vi er omgivet af både.
Og denne kakofoni af støj.
Det er det største øjeblik nogensinde!
Jeg troede, vi var historie i starten af ugen.
Fra dødens kæber.
Da vi blev trukket tilbage, hejste vi det australske flag,
og det var et stolt øjeblik, for vi havde gjort noget ret specielt.
Og det er sådan en utrolig festlig scene
med solen, der står i horisonten
mens Australia II bevæger sig tilbage til havnen i Newport,
den første udfordrer, der nogensinde har vundet America's Cup.
Der er en kæmpe folkemængde her på Australia II's dok.
Australierne har endelig gjort det.
Og jeg husker, at vi trak båden op af vandet,
og Bondi stod som en dirigent.
Lad os se kølen!
Der er en meget glad Alan Bond.
Han tager den op uden gardinerne. Kølen vil kunne ses.
Vi fik Australia II op, og skørtet blev taget af.
Alle så kølen for første gang.
Det er et fantastisk stykke ingeniør- og designarbejde,
ekstremt kreativt.
Ben Lexcen, designeren af Australia II, har gjort det.
Han har opnået sit livs ambition.
Der, tro det eller ej, er Dennis Conner med sin New York Yacht Club-hat.
Dennis lykønskede mig.
Ikke med mange ord, men det var kriger mod kriger.
Ingen tvivl om det.
Jeg synes, Dennis ser lidt chokeret ud, David.
Jeg husker, at jeg gav ham hånden, og han havde tårer i øjnene.
Ja, han tog det virkelig hårdt.
Ja.
Det var et totalt overvældende tab.
Da jeg kom ind efter nederlaget, var der pressekonference.
Ingen fra New York Yacht Club kommer og sidder hos dig.
Du føler, at de ikke kan lide dig længere.
De var forståeligt nok ret skuffede.
De var lige så knuste, som jeg var over at have tabt.
I dag var Australia II bare en bedre båd,
og de slog os, og vi har ingen undskyldninger.
Så lige nu vil jeg gerne lykønske Alan Bond og Australia II.
De beviste, at de havde en fremragende båd.
Og i dag var deres dag.
Dennis Conners sidste optræden som skipper ved America's Cup,
en god sportsmand, der bøjer hovedet i nederlag med tårer i øjnene,
mens han løfter hatten.
John Bertrand og hans besætning gjorde det godt i dag,
og jeg er så glad for, at vi ikke skal sige farvel til Newport,
men give en åben invitation til folk i Newport
og folk i Amerika om at komme til Perth i Vestaustralien
og prøve at vinde den tilbage. I er velkomne.
Da vi blev præsenteret for America's Cup…
Da jeg løftede trofæet over mit hoved,
var det en drengedrøm, der gik i opfyldelse.
Det var stort at slå Amerika i noget, hvor de havde været så dominerende.
Så dette lille land var pludselig på verdensscenen.
Skipper John Bertrand, du og besætningen på Australia II
har vist os, hvad australierne er lavet af.
Jeg ved, dine landsmænd er stolte af jer, og I skal vide
at amerikanerne også er stolte.
Vi er stolte af at have australiere som venner.
Da vi kom hjem,
sagde de, vi skulle køre i optog fra Fremantle til Perth, hvilket er…
-Toogtyve kilometer. -Netop.
Jeg sagde: "Vi vil køre som idioter ned ad Stirling Highway
med tre personer og en hund, der vinker."
Tja, gaden var pakket alle 22 kilometer.
Da vi kom til Perth,
var der 250.000 mennesker, der bød os velkommen.
Vi er sådan en lille nation, der går imod så store odds.
Men det var den fantastiske målbevidsthed
fra australierne og alle drengene.
Efter at have tabt havde jeg ingen penge.
Jeg solgte tæpper.
Jeg var helt klart deprimeret.
Men da jeg så 21 forskellige lande udfordre til cuppen i Perth,
holdt jeg op med at have ondt af mig selv og planlagde at vinde den tilbage.
I dag i San Diego, Californien,
annoncerede Dennis Conner sit comeback til America's Cup i 1987.
Men han vil ikke møde skipperen, der vred trofæet fra ham i 1983.
Hvorfor er du ikke med i år?
Passionen er væk, og tilfredse folk bliver ikke verdensmestre.
Jeg er tilfreds med mit liv,
og jeg er ivrig efter at komme ud i nye retninger.
Så det gør jeg.
Men for Dennis var det at komme tilbage en mulighed for selv at genopstå.
Skuddet er gået. Stars and Stripes har gjort det.
De har vundet America's Cup.
Han har besteget sejlsportens Mount Everest,
og han holder endnu engang sportens hellige gral.
Hævn for Dennis Conner.
Jeg husker, jeg sad til ceremonien og overgav America's Cup,
og en skøn dame med en stor hat sagde: "Hej, hr. Bertrand.
Sikke en smuk dag, en rigtig festdag."
Jeg så på hende og sagde: "Frue, De aner ikke…
…hvor let det var at tabe, og hvor svært det var at vinde."
I 1985 KOM JOHN BERTRAND MED I AUSTRALIENS SPORTSÆRESGALLERI
EFTER SEJREN I 1983 BLEV ALAN BOND EN AF DE RIGESTE MÆND I AUSTRALIEN
Bond har ejendomme fra Sydney til Amerika til London og Hong Kong.
Imperiet er 10.000 millioner dollars værd.
I 1997 TILSTOD HAN EN RÆKKE ØKONOMISKE FORBRYDELSER
HAN BLEV DØMT TIL SYV ÅRS FÆNGSEL
Australiens største premierminister taler med folk.
De elsker ham.
Hvad gør denne store premierminister?
Han bunder. Hør dem: "Bunden er en hængerøv!"
Og den store Bobby Hawke gjorde det.
Han sagde: "Tak, drenge. Skål."
DETTE BLEV HANS SIDSTE INTERVIEW, FØR HAN DØDE
BEN LEXCEN BLEV EN AF AUSTRALIENS MEST IKONISKE DESIGNERE
Ben Lexcen, designer, perfektionist, og hans Toyota Tarago,
et design, selv Ben Lexcen synes om.
Nogen har gjort det rigtigt igen.
HAN GIK BORT FIRE ÅR EFTER AMERICA'S CUP-SEJREN
HANS DESIGN AF DEN BEVINGEDE KØL ÆNDREDE AMERICA'S CUP
Og ved mærke nummer fire er det American Magic,
hun vender hjem med 50 knob i timen.
Så er det nu!
Velkommen til America's Cup 2021.
Anklager mod en basketballdommer om at vædde om kampresultater
ryster NBA.
Der ødelagde jeg lige mit liv.
Ligesom årets sommerhit er Manti Te'o-historien ikke sand.
Et grusomt, ondt fupnummer.
Det var den længste sejrsrække i sportens historie.
Det er den fineste dag i australsk sportshistorie.
AND1 tjente millioner af dollars,
men respekterede de os?
AND1 basketball, skat!
Hold din kæft, det bliver mellem os.
Hold dig til historien.
Mere mærkeligt bliver det ikke…
Donaghy bliver efterforsket…
Det er på alle byens forsider.
Hun eksisterede ikke fysisk udover som Manti Te'os døde kæreste.
"Det ville være skideskørt, hvis det var sandt."
Tekster af: Else Katrine Nielsen